The Gadis

The Gadis merupakan sebuah siri drama televisyen Malaysia 2020 arahan Liyana Jasmay dibintangi oleh Yuna Rahim, Fatin Afeefa, Erynne Erynna, Syafie Naswip dan Hun Haqeem. Siri ini memulakan tayangan perdana di Slot Lestary TV3 bermula 10 April 2020 hingga 24 April 2020 menggantikan Budak Tebing. Siri ini merupakan percubaan kedua Liyana sebagai pengarah selepas telefilem #SoKampung.

Siri ini boleh didapati melalui penstriman dalam talian di saluran YouTube rasmi TV3.

Premis
Kisah sekumpulan gadis dari kampung yang ingin mengubah hidup masing-masing. Lina dan Lisa tinggal bersama ayah mereka, Nad bersama Nek Timah. Kepulangan Nad ke kampung, menarik perhatian ramai terutama Lisa kerana semakin cantik dan hidupnya kelihatan mewah. Lina bertauh kasih kembali dengan bekas kekasihnya Shazman, tetapi ibu Shazman lebih menyukai Nad kerana merasakan dia sesuai dengan anaknya yang berlulusan tinggi. Nad mengajak Lisa ke KL, jika dia ingin menjadi sepertinya. Adakah Lisa akan mengikuti kata hatinya? Apa yang bakal menanti dia di KL?﻿

Pelakon

Pelakon utama
 Yuna Rahim sebagai Lisa
 Fatin Afeefa sebagai Nad
 Erynne Erynna sebagai Lina
 Hun Haqeem sebagai Mika 
 Syafie Naswip sebagai Shazman

Pelakon pembantu
 Puteri Amira sebagai Rocky
 Hamidah Wahab sebagai Nek Timah
 Kamal Bakar sebagai Ayah
 Zain Hamid sebagai Dato' Jefri
 Rosni Othman sebagai Ibu Shazman
 Muhammad Naim Qayyum sebagai Cikgu Zamri

Kontroversi
The Gadis menjadi subjek kecaman umum apabila didapati memaparkan kisah cinta salah satu watak utamanya, Lisa (Yuna Rahim) dan Dato’ Jefri (Zain Hamid). Warganet berpendapat bahawa The Gadis seolah-olah mempromosikan hubungan antara seorang gadis dengan lelaki berusia. Pengarahnya, Liyana Jasmay turut dikritik kerana mempromosikan unsur negatif kepada masyarakat menerusi drama ini. Meskipun terdapat yang mengecam The Gadis, ada yang bersetuju bahawa cerita yang dipaparkan benar-benar berlaku dalam masyarakat Malaysia.

Rujukan

Kategori:Drama Melayu 2020
Kategori:Rancangan TV3
Kategori:Kontroversi televisyen di Malaysia
Kategori:Drama arahan Liyana Jasmay